Deg zzman aqdim, llan sen n wawmaten, ahyuy d tehyuyt d iguǧilen ; temmut yemmatsen. Baba-s n drari iɛawed rcil, yewwi-d tict n tmeṭṭut tegder gut, tɛif-iten msaken. Yya n babatsen-aya ḥetta nettat tesɛa sent n yessi-s. Drari-idin iguǧilen ɣer-sen tafunast n ttawin-tt serḥentt, yya n bab-tsen ur asen-tettuč ca ad ččen daya n uraw n yiḥebba n tazart ( yyin i ttuččen yudan i lumaci) d tubbiyin n uɣrum. Ad rgen seg teddart si lefǧer al lmeɣreb, ad serḥen tafunast-nsen di lɣabet.